《题张叔著桂林书院中憩水流觞次郑东园韵》
明代·黄仲昭

桂林风物擅幽奇，此日追随一憩之。水有渊源流易满，杯行结憩到应迟。

莺调簧管来深树，脍切银丝出别池。浮世兹游须尽兴，万牛难挽岁华移。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。